దినకరన్కు పార్టీ పదవి ఇవ్వడం సరికాదుముఖ్యమంత్రి ఎడప్పాడి వర్గ ఎమ్మెల్యేలుచెన్నై, జూన్ 28 (ఆంధ్రజ్యోతి): అన్నాడీఎంకేలో దివంగత ముఖ్యమంత్రులు ఎంజీఆర్, జయలలితలు తమ వారసులుగా ఎవరినీ ప్రకటించలేదని అధికార అన్నాడీఎంకేలో ముఖ్యమంత్రి ఎడప్పాడి పళనిస్వామి వర్గానికి చెందిన ఏడుగురు ఎమ్మెల్యేలు వెల్లడించారు. బుధవారం ఉదయం అసెంబ్లీ సమావేశంలో పాల్గొనేందుకు వచ్చిన ఎమ్మెల్యేలు మురుగుమారన్, రామచంద్రన్, కనకరాజ్, షణ్ముగం, పాండియన్, కస్తూరి వాసు, అమ్మన్ అర్జున్లు సంయుక్తంగా మీడియాతో మాట్లాడారు. తాము ఎంజీఆర్ హయాం నుంచి అన్నాడీఎంకే కోసం అలుపెరగక శ్రమిస్తున్నామని, పార్టీ అజెండా ఏంటో తమకు బాగా తెలుసని అన్నారు. అన్నాడీఎంకేలో దివంగత ముఖ్యమంత్రులు ఎంజీఆర్, జయలలితలు తమ వారసులుగా ఎవ్వరినీ ప్రకటించలేదన్నారు. ఈ నేతల నేతృత్వంలో క్రమశిక్షణతో పార్టీని నడపడం వల్లనే కాంగ్రెస్, డీఎంకేల కంటే అన్నాడీఎంకే అధిక సంవత్సరాలు అధికారంలో ఉండగలిగిందన్నారు. శశికళ జైలుకెళ్ళాక ఆమె బంధువు టీటీవీ దినకరన్కు పార్టీ పదవి కట్టబెట్టడం సరికాదన్నారు. ఆర్కేనగర్ శాసనసభ ఉప ఎన్నికలో పోటీ చేసిన దినకరన్, ఉత్తర చెన్నై జిల్లా పార్టీ కార్యదర్శిగా వ్యవహరించిన వెట్రివేల్ వంటి నాయకులు ఆ ఎన్నికల ప్రచారంలో శశికళ ఫోటో గానీ, పేరు గానీ ఉచ్ఛరించలేదన్నారు. అధికార పార్టీలో ఉన్న కొంతమంది ఎమ్మెల్యేలకు పార్టీ నిబంధనలు తెలియవని వెట్రివేల్ వ్యాఖ్యానించినందువల్లే తాము మీడియా ముందుకు రావాల్సిన పరిస్థితి వచ్చిందన్నారు. ఐదు సార్లు ముఖ్యమంత్రిగా, ఎంజీఆర్ అనంతరం పార్టీ అధినేత్రిగా వ్యవహిరించిన జయలలిత ఒక్కసారి కూడా తన వారసుల గురించి ఏ వేదికపైనా ప్రస్తావించలేదని, అయితే శశికళ, దినకరన్లు పార్టీని నడిపించాలని కోరడం సమంజసం కాదన్నారు. అధికార పార్టీలో శాసించగలిగే నేత లేనందువల్ల మంత్రులు, ఎమ్మెల్యేల మధ్య ఏర్పడుతున్న విభేదాలు ఇటీవల కాలంలో తారాస్థాయికి చేరుకుని గందరగోళం, అయోమయం నెలకొందని, దీని వల్ల ఇటు పార్టీకి, అటు ప్రభుత్వానికి నష్టం వాటిల్లే అవకాశముందని వారు ఆందోళన వ్యక్తం చేశారు.
dinakaranku party padavi ivvadam sarikaadumukhyamantri edappadi varga emmelyeluchennai, joon 28 (aandhrajyoti): annadienkelo divangata mukhyamantrulu mgr, jayalalitalu tama vaarasulugaa evarinee prakatinchaledani adhikara annadienkelo mukhyamantri edappadi palaniswamy vargaaniki chendina eduguru emmelyelu velladinchaaru. budhavaaram udayam assembley samavesamlo palgonenduku vachina emmelyelu murugumaran, ramachandran, kanakaraj, shanmugam, pandian, kasturi vaasu, amman arjunlu samyuktamgaa meediatho matladaru. taamu mgr hayam nunchi annadienke kosam aluperagaka shramistunnamani, party ajenda ento tamaku baga telusani annaru. annadienkelo divangata mukhyamantrulu mgr, jayalalitalu tama vaarasulugaa evvarini prakatinchaledannaaru. ee nethala netrutvamlo kramasikshanato paartiini nadapadam vallane congress, dmcla kante annadienke adhika samvatsaraalu adhikaaramlo undagaligindannaaru. sasikala jailukellaaka aame bandhuvu ttv dinakaranku party padavi kattabettadam sarikaadannaaru. arcanagar saasanasabha upa ennikalo poty chesina dinakaran, uttara chennai jilla party kaaryadarsigaa vyavaharinchina vetrivel vanti naayakulu aa ennikala prachaaramlo sasikala photo gaanee, paeru gaanee uchcharinchaledannaru. adhikara paartiiloo unna kontamandi emmelyelaku party nibandhanalu teliyavani vetrivel vyaakhyaaninchinanduvala taamu media munduku ravalsina paristhiti vachindannaaru. aidu saarlu mukhyamantrigaa, mgr anantaram party adhinetrigaa vyavahirinchina jayalalita okkasari kuudaa tana vaarasula gurinchi e vedikapaina prastaavinchaledani, ayithe sasikala, dinakaranlu paartiini nadipinchaalani koradam samanjasam kaadannaaru. adhikara paartiiloo saasinchagalige netha lenanduvalla mantrulu, emmelyela madhya erpadutunna vibhedaalu iteevala kaalamlo taaraasthaayiki cherukuni gandaragolam, ayomayam nelakondani, deeni valla itu paarteeki, atu prabhutvaaniki nashtam vatille avakaasamundani vaaru aandolana vyaktam chesaru.